《过邺中》
宋代·刘子翚

逐鹿营营一梦惊，事随流水去无声。
黄沙日傍荒台落，绿树入穿废苑行。
遗恨分香怜晚节，胜游飞盖想高情。
我来不暇论兴废，一点西山入眼明。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。